બીજે દિવસે મળસકે પાંચેક વાગ્યે આંખ ખોલી. ફરી કડક કૉફી અને ફરી સાઈકલ. આજે અમારે જવું હતું એક દેવલોક સમી જગ્યા, જેનું નામઃ સીતા દેવી લેક. પર્વતના ઢોળાવ વચ્ચે આવેલું સીતા દેવી સરોવર. દંતકથા એવી છે કે સીતામૈયાએ આ સરોવરમાં સ્નાન કરેલું. સરોવર મુન્નારથી પાંચેક કિલોમીટર દૂર છે. સાઈકલને એક વૃક્ષને અઢેલીને મૂકી અમે કલાકેક કંઈ જ બોલ્યા વગર આસપાસનું સૌંદર્ય જોતા ત્યાં પડી રહ્યા. ત્યાંથી પરત હોટેલ પર આવી નાહીધોઈને અમે પ્રયાણ કર્યું થેક્કડી ભણી.